बावजूद उपरोक्त गम्भीर शिकायत के श्रीवास्तव साहब को ‘कातिल कौन’ बेहद पसन्द आया क्योंकि उन्होंने उस में मिस्ट्री का छोंक ही न पाया, उसे मानवीय मूल्यों से, इंसानियत की भावनाओं से लबरेज पाया । ‘कातिल कौन’ को इस बेंचमार्क पर खरा उतरता तो पाया । तकनीकी गलतियां कई बार ध्यान भटकाती हैं लेकिन उपन्यास का इमोशनल पहलू ऐसा है जो पहले पेज से ही इस से जुड़ जाता है और अन्त तक नहीं छोड़ता । उन्हें ‘कातिल कौन’ की सामाजिकता ने बांध लिया, इस तथ्य ने बांध लिया कि कैसे एक परिवार एक-दूसरे से जुड़ा रहता है; न सिर्फ परिवार के सदस्य बल्कि उन की त्रासदी से द्रवित माधव निगम जैसा स्वार्थी व्यक्ति भी अन्त में बदल जाता है और परिवार को बचाने के लिये हत्या का इल्जाम अपने सर लेने की कोशिश करता है ।